2017. gada 13. jūnijā Noteikumi Nr. 323

Rīgā (prot. Nr. 30  19. §)

**Grozījumi Ministru kabineta 2016. gada 15. jūlija noteikumos Nr. 474 "Darbības programmas "Izaugsme un nodarbinātība" 8.4.1. specifiskā atbalsta mērķa "Pilnveidot nodarbināto personu profesionālo kompetenci" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2016. gada 15. jūlija noteikumos Nr. 474 "Darbības programmas "Izaugsme un nodarbinātība" 8.4.1. specifiskā atbalsta mērķa "Pilnveidot nodarbināto personu profesionālo kompetenci" īstenošanas noteikumi" (Latvijas Vēstnesis, 2016, 140. nr.) šādus grozījumus:

1. Izteikt 13.1. un 13.2. apakšpunktu šādā redakcijā:

"13.1. šo noteikumu 18.2. apakšpunktā minētās atbalstāmās darbības īstenošanā akreditēta izglītības iestāde īsteno licencētu un akreditētu izglītības programmu vai akreditēta izglītības iestāde ir saņēmusi licenci izglītības programmas īstenošanai, ko konstatē finansējuma saņēmējs, kas sadarbības līgumu par profesionālās tālākizglītības programmu īstenošanu prioritāri slēdz ar:

13.1.1. profesionālās izglītības iestādēm, kurām piešķirts profesionālās izglītības kompetences centra statuss;

13.1.2. valsts un pašvaldību dibinātām profesionālās izglītības iestādēm, kuru infrastruktūra Eiropas Savienības fondu 2007.–2013. gada plānošanas periodā darbības programmas "Infrastruktūra un pakalpojumi" papildinājuma 3.1.1.1. aktivitātes "Mācību aprīkojuma modernizācija un infrastruktūras uzlabošana profesionālās izglītības programmu īstenošanai" un Eiropas Savienības fondu 2014.–2020. gada plānošanas periodā darbības programmas "Izaugsme un nodarbinātība"  8.1.3. specifiskā atbalsta mērķa "Palielināt modernizēto profesionālās izglītības iestāžu skaitu" ietvaros ir uzlabota par Eiropas Reģionālās attīstības fonda līdzekļiem;

13.1.3. pašvaldību dibinātām profesionālās izglītības iestādēm, kuru infrastruktūras modernizācijā kopš 2012. gada ir ieguldīti vismaz 500 000 *euro* un kuras ir saņēmušas Nozaru ekspertu padomes atzinumu par tehniskā nodrošinājuma atbilstību izglītības programmas īstenošanai;

13.1.4. valsts dibinātām koledžām;

13.2. šo noteikumu 18.3. apakšpunktā minētās atbalstāmās darbības īstenošanā akreditēta izglītības iestāde īsteno licencētu izglītības programmu vai akreditēta izglītības iestāde ir saņēmusi licenci izglītības programmas īstenošanai, ko konstatē finansējuma saņēmējs, kas sadarbības līgumu par profesionālās pilnveides izglītības programmu īstenošanu prioritāri slēdz ar:

13.2.1. profesionālās izglītības iestādēm, kurām piešķirts profesionālās izglītības kompetences centra statuss;

13.2.2. valsts un pašvaldību dibinātām profesionālās izglītības iestādēm, kuru infrastruktūra Eiropas Savienības fondu 2007.–2013. gada plānošanas periodā darbības programmas "Infrastruktūra un pakalpojumi" papildinājuma 3.1.1.1. aktivitātes "Mācību aprīkojuma modernizācija un infrastruktūras uzlabošana profesionālās izglītības programmu īstenošanai" un Eiropas Savienības fondu 2014.–2020. gada plānošanas periodā darbības programmas "Izaugsme un nodarbinātība"  8.1.3. specifiskā atbalsta mērķa "Palielināt modernizēto profesionālās izglītības iestāžu skaitu" ietvaros ir uzlabota par Eiropas Reģionālās attīstības fonda līdzekļiem;

13.2.3. pašvaldību dibinātām profesionālās izglītības iestādēm, kuru infrastruktūras modernizācijā kopš 2012. gada ir ieguldīti vismaz 500 000 *euro* un kuras ir saņēmušas Nozaru ekspertu padomes atzinumu par tehniskā nodrošinājuma atbilstību izglītības programmas īstenošanai;

13.2.4. valsts dibinātām koledžām;".

1. Papildināt noteikumus ar 13.1 punktu šādā redakcijā:

"13.1 Šo noteikumu 13.1. un 13.2. apakšpunktā minētās izglītības iestādes veic profesionālās tālākizglītības programmas akreditāciju vai izglītības iestādes akreditāciju profesionālās pilnveides izglītības programmas īstenošanai līdz brīdim, kad nodarbinātais ir pabeidzis izglītības programmu, kura tiek īstenota šo noteikumu 18.2. un 18.3. apakšpunktā minēto atbalstāmo darbību ietvaros."

1. Izteikt 20.11.1. apakšpunktu šādā redakcijā:

"20.11.1. finanšu atbalsts reģionālajai mobilitātei šo noteikumu 18.7.2. apakšpunktā minēto atbalstāmo darbību īstenošanai nodarbinātajiem, kam piešķirts maznodrošinātas vai trūcīgas personas statuss, – finanšu atlīdzība atbilstoši mācību ilgumam transporta izdevumu segšanai braucieniem no deklarētās dzīvesvietas vai darbavietas uz mācību vai prakses vietu un atpakaļ;".

1. Aizstāt 20.11.2. apakšpunktā vārdus "bezdarbnieks iesaistījies" ar vārdiem "nodarbināta persona ar invaliditāti iesaistījusies".
2. Izteikt 22.3. apakšpunkta ievaddaļu šādā redakcijā:

"22.3. finansējuma saņēmējs plāno izmaksas transporta izdevumu segšanai braucieniem no deklarētās dzīvesvietas vai darbavietas uz mācību vai prakses vietu un atpakaļ atbilstoši mācību vai prakses ilgumam, ja nodarbinātā persona, kas atbilst šo noteikumu 18.7.2. apakšpunktā minētajai mērķa grupai, piedalās šo noteikumu 18.2., 18.3., 18.4. un 18.6. apakšpunktā minētajās atbalstāmajās darbībās, un tās kompensē šādā kārtībā:".

1. Izteikt 23. punktu šādā redakcijā:

"23. Plānojot šo noteikumu 20.1.1. apakšpunktā minētās personāla atlīdzības izmaksas, kas pamatotas ar darba līgumu vai pretendenta iecelšanu ierēdņa amatā, finansējuma saņēmējs nodrošina, ka projekta vadības personāls un projekta īstenošanas personāls tiek piesaistīts uz pilnu darba laiku vai nepilnu darba laiku, vai daļlaiku ne mazāk kā 30 procentu apmērā no normālā darba laika, attiecīgi veicot projekta vadības un projekta īstenošanas personāla darba laika uzskaiti par veiktajām funkcijām un nostrādāto laiku."

1. Izteikt 30. punkta otro teikumu šādā redakcijā:

"Specifiskā atbalsta mērķa grupa šo noteikumu 18.2., 18.3. un 18.4. apakšpunktā minētajās atbalstāmajās darbībās var tikt iesaistīta atkārtoti tikai tādā gadījumā, ja tā nav pabeigusi dalību mācību pasākumā."

Ministru prezidents Māris Kučinskis

Izglītības un zinātnes ministrs Kārlis Šadurskis